РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 05

от заседание на комисия ”Управление на собствеността”
към Пленума на Висшия съдебен съвет, проведено на 06.02.2019 г.

Днес, 06.02.2019 г., сряда, от 10,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Стефан Гроздев
                                                                                       Пламена Цветанова
                                                                                       Огнян Дамянов
                                                                                       Боян Новански

ОТСЪСТВА: Олга Керелска.

От страна на Комисия „Бюджет и финанси” към Пленума на ВСС, при обсъждането по т. 3 и т. 9 от настоящия дневен ред, присъстваха г-н Боян Магдалинчев - председател на Комисия „Бюджет и финанси” към Пленума на Висшия съдебен съвет и членовете на комисията: г-н Севдалин Мавров,            г-н Георги Кузманов, г-жа Гергана Мутафова и г-жа Боряна Димитрова.

           От администрацията на ВСС присъстваха: инж. Стоянка Георгиева – и.д. директор на дирекция „Управление на собствеността на съдебната власт”, инж. Димитър Шиклев – главен експерт в отдел „Инвестиции и строителство“, инж. Надежда Стоянова – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт – юрист в отдел „Управление на собствеността“, Надежда Петрова – старши експерт – икономист в отдел „Управление на собствеността“ и Красимира Василева – началник отдел „Правно обслужване и нормативна дейност“, дирекция „Правна“ в АВСС.

І. Инвестиционна дейност 

1. ОТНОСНО: Прeдложение за поименно разпределение на разходите  по § 51-00 „Основен ремонт на дълготрайни материални активи“ на органите на съдебната власт за 2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА поименно разпределение на разходите по § 51-00 „Основен ремонт на ДМА“, на органите на съдебната власт за 2019 г.
1.2. ИЗПРАЩА предложението на Комисия „Бюджет и финанси“ към Пленума на ВСС, за съгласуване.
1.3. ВНАСЯ предложението като редовна точка в редовно заседание на Пленума на Висшия съдебен съвет, след съгласуване с Комисия „Бюджет и финанси“ към Пленума на ВСС.

2. ОТНОСНО: Писмо с вх. № ВСС-3641/16.01.2019 г. от г-жа Миглена Тачева – директор на НИП относно одобрени техническо задание и техническа спецификация, част от документация за възлагане на обществена поръчка с предмет: „Проектиране, преустройство и промяна на предназначението на почивна база, находяща се в к.к. „Св. Св. Константин и Елена“, гр. Варна, Национален учебен център за органите на съдебната власт“.

В 11,22 часа г-жа Цветанова влиза в залата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА доклада на инж. Стоянка Георгиева – и.д. директор на дирекция „Управление на собствеността на съдебната власт“, за сведение.
2.2. ОДОБРЯВА проект на писмо до директора на НИП относно направените бележки и предложения по „Техническо задание“ и „Техническа спецификация“ от документацията за провеждане на обществена поръчка с предмет: „Проектиране, преустройство и промяна на предназначението на почивна база, находяща се в к.к. „Св. Св. Константин и Елена“, гр. Варна в национален учебен център за органите на съдебната власт“.
2.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да отрази промените в „Техническа спецификация“ и „Техническо задание“.
2.4. Коригираните документи, част от тръжна документация за възлагане на обществена поръчка с предмет: „Проектиране, преустройство и промяна на предназначението на почивна база, находяща се в к.к. „Св. Св. Константин и Елена“, гр. Варна в национален учебен център за органите на съдебната власт“ да се изпратят на дирекция „Правна“, отдел „Обществени поръчки“, по компетентност.

3. ОТНОСНО: Доклад от инж. Димитър Шиклев – главен експерт в отдел „Инвестиции и строителство“ в изпълнение на решение на КУС по протокол № 41/28.11.2018 г., т. 10.7.

Г-н Магдалинчев направи уточнението, че разглеждането на точката, касаеща имотите, находящи се в гр. Балчик е по искане на Комисия „Управление на собствеността“ към Пленума на ВСС, като в тази връзка г-н Шиклев е изготвил доклад, след извършено посещение на място. Беше дадена възможност на инж. Шиклев да докладва за извършения оглед и за състоянието на обектите. Инж. Димитър Шиклев докладва за следното:
1. По отношение на имота, предложен от общината - Той се състои от комплекс от три сгради. В едната от тях – триетажна, масивна, ни се предлагат втори и трети етаж. На първия тече ремонт за нуждите на общината. Етажите се състоят от широк коридор и седем големи помещения, бивши учебни зали. Възможно е чрез преграждане да се обособят десет помещения. Вътрешно има нужда от ремонтни дейности – цялостен ремонт на тоалетни, шпакловка кърпежи, боядисване, циклене и лакиране на паркет, подмяна на силовата ел. инсталация, изграждане на всички слаботокови инсталации. Отоплението може да бъде решено чрез доставка и монтаж на климатици. Дворът е широк, има място за паркиране на автомобили. Мястото е отдалечено от града, няма градски и извънградски транспорт, който да минава наблизо. Общата предоставена квадратура е недостатъчна за поместване на прокуратура, съд, охрана и служби на Министерство на правосъдието. Сградата би била подходяща за временно настаняване на съда, ако се пристъпи към строителство и/или наемните отношения с ЕТ „Васил Григоров“ бъдат прекратени. При разговор с кмета на общината инж. Шиклев е бил информиран, че друг имот общината на разположение няма. Очаква се от страна на общината да ни бъдат предоставени архитектурни проекти на сградата с квадратури, и план на града с отстоянието на сградата от центъра /около 1.5-2 км./. Привеждането на сградата във вид, годен за експлоатация може да бъде извършено за не по-малко от половин година, и би струвало по груби сметки не по-малко от 300 000 лв. с ДДС. 

2. Сграда в гр. Балчик, находяща се на ул. "Стара планина" № 2, в която в момента се помещават органите на съдебната власт /съдебната палата/ е под наем. Тя е четириетажна масивна сграда с РЗП: 2 430 м2. , с полуподземен етаж на замазки и мазилки. Конструкцията на сградата е монолитно стоманобетонова, с тухлени зидове и фасада от еталбонд, вътрешна изолация. Таванът на последния етаж е гредоред обшит с гипсокартон. Покривът е плосък, изграден от дървен гредоред и покрит с гофрирана ламарина. Година на построяване на сградата – 1973 г. Сградата е реновирана през 2011 г. Стените са изолирани от три страни с фибран, а челната с минерална вата и плоскости. Дограмата е от PVC. Вътрешна дограма MDF – плоскости. Подовите настилки в стаите са с гранитогрес, а в коридорите – мрамор. Стълбищното помещение и фоайетата са облицовани с мрамор и по стените. 
Сградата е с централно отопление с гориво - природен газ. Сметките за ток са по-големи от сметките за отопление. Изградени са следните инсталации и системи – осветителна, силова, заземителна, слаботокова – СОТ, пожаро-известителна система, телефонизация, ВиК инсталация, свързана с градската водопроводна и канализационно мрежа. В сградата има интернет, озвучаване и телевизия, система за видео-наблюдение, отоплителна система на газ, централна климатична система с два чилъра. В сградата има асансьор, както и монтирана хидравлично повдигаща платформа за инвалиди. Имотът е  с площ 3 дка, ограден с ограда, като към входа е метална-ажурна, а в останалата си част – масивна. Изградена е едноетажна масивна сграда със застроена площ от 10 кв.м., предназначена за контролно пропускателен пункт. Разпределение на помещенията по етажи е следното:
- Първи етаж – 12 стаи, 1 заседателна зала, помещение за барче и санитарни възли;
- Втори етаж – 12 стаи, 3 заседателни зали, санитарни възли;
- Трети етаж – 7 зали, 7 стаи и санитарни възли;
- Сутерен – общо помещение, неизползваемо с необходимост от ремонт.

Съдът и прокуратурата заемат част от втори, трети и четвърти етаж. Настанени са и службите на Министерство на правосъдието. Сградата притежава всичко необходимо за комфортно функциониране. Отдалечеността на сградата от центъра на града не може да се отчете като проблем, тъй като до нея има спирки както на градския, така и на междуградския транспорт. Към настоящия момент сградата с прилежащия към нея терен, контролно-пропускателния пункт и оградата би струвала 2 460 000 лв. с ДДС. 

3. С Решение № 277/05.05.2011 г. на Министерски съвет на Министерство на правосъдието е предоставен за безвъзмездно управление имот – публична държавна собственост, находящ се в гр.Балчик, ул. „Варненска” № 1, представляващ терен с площ 9370 кв.м., застроен с 4 (четири) сгради с обща застроена площ 744 кв.м., бивша собственост на Министерство на отбраната. След извършен оглед на място на предоставения имот е установено, че основната сграда построена в периода 1934 г.-1936 г. (в експлоатация от м. април 1936 г.) е в по-добро състояние по отношение на здравина и носимоспособностл. При огледа не са установени видими с просто око деформации (провисвания и премествания), не са наблюдавани пукнатини, нито вертикални, нито диагонални. Не са установени течове във вътрешността на сградата, за разлика от втората сграда, построена в периода 1985 г.-1986 г., където по стените се наблюдават двустранни диагонални пукнатини и видим свлачищен  процес по посока на морето. Предвид факта, че имота е ползван от Министерство на отбраната, същия не е отразен в действащия план и в кадастрална карта на града, което следва да бъде направено. 
Ново строителство, ведно с всички разходи по предпроектни, проектни проучвания и проектиране, по най-груби сметки би струвало около 3 500 000 лв. с ДДС. 

4. Имот, за който има проект и няколко първи копки в центъра на града. С договор № 165/15.05.2009 г. е учредено безвъзмездно и безсрочно право на строеж върху 767/2134 ид.част от общински урегулиран поземлен имот /УПИ/ ХVІІІ - за обществено и делово обслужване, кв.193 по действащия ПУП на гр. Балчик, одобрен със заповед № 247/06.03.2009 г. на кмета на община Балчик, включваща имоти с идентификатори №№ 02508.82.167 и 02508.82.168 по кадастралната карта на гр. Балчик. Понастоящем разрешението за строеж е с изтекъл срок. За да се започне строителство проектът следва да се преработи по новите норми, да се съгласува в Община Балчик, като при осъвременяване на количествено-стойностната сметка ще трябва да се прибавят и новите укрепителни дейности. Сградата по проект ще е оградена от две страни с високи до 6 м. подпорни стени, а от третата ще е на калкан. Първите два етажа са с малко естествена светлина, а нормално естествено осветление има на последните три етажа. Сградата ще е тясна и дълга, с тясна централна фасада. Около сградата освен двете служебни паркоместа няма място за паркиране. По проект сградата е с РЗП: 2 600 м2, като с препроектирането и допълнителните укрепвания би струвала около 4 370 000 лв. с ДДС.

Г-жа Гергана Мутафова – член на Комисия „Бюджет и финанси“ към Пленума на ВСС направи предложение да бъде направено проучване за броя на магистратите и служителите, за които следва да бъдат осигурени помещения, като се вземе предвид и необходимата охрана на сградата.

Г-н Евгени Диков – председател на уведоми присъстващите, че през 2015 г. е бил изготвен доклад от г-жа Стефка Инджова в качеството й на директор на дирекция „Управление на собствеността“ в МП, като тогава г-н Григоров е поискал 3 500 000 лв. за сградата, находяща се в гр. Балчик, ул. „Стара планина“ № 2. Поради високата цена сделка не е била осъществена. Но, последното му предложение от м. декември 2018 г. е за 2 000 000 лв. без ДДС. По отношение на ДДС-то беше извършена консултация с г-жа Ханджиева – председател на ОС Добрич, която ни насочи към приложението на чл. 45 ал. 3 от ЗДДС. С оглед на това, ако трябва да бъде заплатено ДДС, то това ще бъде само за една част от терена.

След проведеното обсъждане на т. 3 от г-н Боян Магдалинчев беше направено предложение да се определи обект – сграда, която да бъде закупена за нуждите на органите на съдебната власт в гр. Балчик.

3.1. По така направеното предложение от Комисия „Управление на собствеността” към Пленума на ВСС беше проведено гласуване, като „За” обект – сграда, находяща се в гр. Балчик, ул. „Стара планина“ № 2, която да бъде закупена за нуждите на органите на съдебната власт в гр. Балчик, гласуваха 4 /четирима/ от членовете, вследствие на което се прие следното

Р Е Ш Е Н И Е :

3.1. ОПРЕДЕЛЯТ ЕДИНОДУШНО обект - сграда,  находяща се в гр. Балчик, ул. „Стара планина“ № 2, да бъде закупена за нуждите на органите на съдебна власт в гр. Балчик.

3.2. ВЪЗЛАГА на дирекция „Управление на собствеността на съдебната власт“ съвместно с дирекция „Правна“ да предприеме необходимите действия за изготвяне на актуална пазарна оценка за сградата,  извършена от лицензиран оценител /оферти от три фирми, извършващи оценки на сгради/, както и да се проучат и докладват възможностите, предвидени в Договор № ВСС-10095/06.08.2018 г.

3.3. ВЪЗЛАГА на дирекция „Управление на собствеността на съдебната власт“ да докладва на следващо заседание на Комисиите по отношение на броя магистрати и съдебни служители, за които трябва да бъдат осигурени помещения, като се вземе предвид и необходимия щат за осигуряване на охрана на сградата.

3.4. ВЪЗЛАГА на дирекция „Управление на собствеността на съдебната власт“ да изиска от ЕТ „Васил Григоров“ документацията по извършения основен ремонт на сградата през 2011 г.

3.5. ВЪЗЛАГА на дирекция „Бюджет и финанси“ да проучи поставения въпрос във връзка с приложението на чл. 45, ал. 3 от ЗДДС, по отношение крайната цена на придобивания имот.

3.2. По така направеното предложение от Комисия „Бюджет и финанси“ към Пленума на ВСС беше проведено гласуване, като „За” обект – сграда, находяща се в гр. Балчик, ул. „Стара планина“ № 2, която да бъде закупена за нуждите на органите на съдебната власт в гр. Балчик, гласуваха 4 /четирима/ от членовете, вследствие на което се прие следното

Р Е Ш Е Н И Е :

3.2.1. ОПРЕДЕЛЯТ ЕДИНОДУШНО обект - сграда,  находяща се в гр. Балчик, ул. „Стара планина“ № 2, да бъде закупена за нуждите на органите на съдебна власт в гр. Балчик.

3.2.2. ВЪЗЛАГА на дирекция „Управление на собствеността на съдебната власт“ съвместно с дирекция „Правна“ да предприеме необходимите действия за изготвяне на актуална пазарна оценка за сградата,  извършена от лицензиран оценител /оферти от три фирми, извършващи оценки на сгради/, както и да се проучат и докладват възможностите, предвидени в Договор № ВСС-10095/06.08.2018 г.

3.2.3. ВЪЗЛАГА на дирекция „Управление на собствеността на съдебната власт“ да докладва на следващо заседание на Комисиите по отношение на броя магистрати и съдебни служители, за които трябва да бъдат осигурени помещения, като се вземе предвид и необходимия щат за осигуряване на охрана на сградата.

3.2.4. ВЪЗЛАГА на дирекция „Управление на собствеността на съдебната власт“ да изиска от ЕТ „Васил Григоров“ документацията по извършения основен ремонт на сградата през 2011 г.

3.2.5. ВЪЗЛАГА на дирекция „Бюджет и финанси“ да проучи поставения въпрос във връзка с приложението на чл. 45, ал. 3 от ЗДДС, по отношение крайната цена на придобивания имот.

4. ОТНОСНО: Доклад от инж. Димитър Шиклев – главен експерт в отдел „Инвестиции и строителство“ в изпълнение на решение на КУС по протокол № 42/05.12.2018 г., т. 9.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ВЪЗЛАГА на дирекция „Управление на собствеността на съдебната власт“ да предвиди средства за проектиране и основен ремонт и реконструкция на сграда в гр. Провадия, ул. „Патриарх Евтимий“ № 1, за нуждите на органите на съдебната власт през 2020 г.

4.2. ИЗПРАЩА решението по т. 4 от настоящия протокол на Комисия „Бюджет и финанси“ към ПВСС, за сведение.

5. ОТНОСНО: Предложение за определяне на експерт от отдел „Инвестиции и строителство“ да осъществява контрол и приема изпълнението по договор с рег. № ВСС-8712/09.07.2018 г. с предмет: „Строително-монтажни работи на обект: „Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов“ № 1“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	5.1. ПРЕДЛАГА на Пленума на Висшия съдебен съвет да вземе следното решение:

1. ВЪЗЛАГА на Представляващия Висшия съдебен съвет да определи инж. Димитър Шиклев да осъществява контрол по изпълнението на договор рег. №ВСС-8712/09.07.2018 год., сключен между Висшия съдебен съвет и  ДЗЗД „Темида 2017“ с предмет: “Строително-монтажни работи на обект:“Извършване на основен ремонт и преустройство на сграда за нуждите на Административен съд гр. Велико Търново, ул. „Иван Вазов“ №1“, както следва:
- Определеното лице да следи за качественото и в срок изпълнение на задълженията по договора, да осъществява комуникация с участниците в строителния процес по всички въпроси, свързани с изпълнението и да проверява съответствието на изпълнението с изискванията по договора.
- Определеното лице, чрез директора на дирекция „Управление на собствеността на съдебната власт“ / Началник на отдел „Инвестиции и строителство“, в съответствие с предвидените в договора плащания и срокове, да изготвя предложение до директора на дирекция „Бюджет и финанси“ за извършване на плащания, към което се прилагат представените разходооправдателни документи. 
- Определеното лице да участва в съставяне и подписване на актове и протоколи, съгласно Наредба №3/31.07.2003 год. за съставяне на актове и протоколи по време на строителството.
- Определеното лице да представлява Висшия съдебен съвет пред експлоатационните дружества и държавни и общински органи, специализирани контролни органи, както и други институции при подаване на заявления за снабдяване с документи и получаване на такива, включително по чл. 52 от Закона за кадастъра и имотния регистър.

2. ИЗПРАЩА решението по т. 1 чрез Главния секретар на ВСС на отдел „Обществени поръчки“ към дирекция „Правна“, за изготвяне на съответната заповед.

	5.2. ВНАСЯ предложението като редовна точка в следващо редовно заседание на Пленума на Висшия съдебен съвет.

6. ОТНОСНО: Предложение за определяне на експерт от отдел „Инвестиции и строителство“ да осъществява контрол и приема изпълнението по договор с рег. № ВСС-15168/13.11.2017 г. с предмет: „Преустройство на съществуваща сграда и изграждане на пристройка към нея за нуждите на Районен съд гр. Нова Загора“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	6.1. ПРЕДЛАГА на Пленума на Висшия съдебен съвет да вземе следното решение:

1. ВЪЗЛАГА на Представляващия Висшия съдебен съвет да определи инж. Надежда Стоянова  да осъществява контрол по изпълнението на договор рег. №ВСС-15168/13.11.2017 год., сключен между Висшия съдебен съвет и  „СТОЙКОМЕРС“ ЕООД с предмет: „Преустройство на съществуваща сграда и изграждане на пристройка към нея за нуждите на Районен съд гр. Нова Загора“, както следва:
- Определеното лице да следи за качественото и в срок изпълнение на задълженията по договора, да осъществява комуникация с участниците в строителния процес по всички въпроси, свързани с изпълнението и да проверява съответствието на изпълнението с изискванията по договора.
- Определеното лице, чрез директора на дирекция „Управление на собствеността на съдебната власт“ / Началник на отдел „Инвестиции и строителство“, в съответствие с предвидените в договора плащания и срокове, да изготвя предложение до директора на дирекция „Бюджет и финанси“ за извършване на плащания, към което се прилагат представените разходооправдателни документи. 
- Определеното лице да участва в съставяне и подписване на актове и протоколи, съгласно Наредба №3/31.07.2003 год. за съставяне на актове и протоколи по време на строителството.
- Определеното лице да представлява Висшия съдебен съвет пред експлоатационните дружества и държавни и общински органи, специализирани контролни органи, както и други институции при подаване на заявления за снабдяване с документи и получаване на такива, включително по чл. 52 от Закона за кадастъра и имотния регистър.

2. ИЗПРАЩА решението по т. 1 чрез Главния секретар на ВСС на отдел „Обществени поръчки“ към дирекция „Правна“, за изготвяне на съответната заповед.

	6.2. ВНАСЯ предложението като редовна точка в следващо редовно заседание на Пленума на Висшия съдебен съвет.

7. ОТНОСНО: Доклад от инж. Димитър Шиклев – главен експерт в отдел „Инвестиции и строителство“ и Анжела Цветанова – старши експерт – юрист в отдел „Управление на собствеността“ относно разход за ремонт на общи части: смяна на вертикални и хоризонтални водопроводни щрангове в блок 216А, гр. София, р-н. „Овча купел“, ул. „Боряна“ № 61, на апартаменти № 7 /и 7А/, ап. 21 и ап. 3 и в блок 4А, гр. София, р-н. Овча купел, ул. „Букет“ № 80, на апартаменти № 36 и № 57 от жилищния фонд на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за целесъобразно извършването на разход за ремонт на общи части: смяна на вертикални и хоризонтални водопроводни щрангове в блок 216А, гр. София, р-н. „Овча купел“, ул. „Боряна“ № 61, на апартаменти № 7 /и 7А/, ап. 21 и ап. 3, ап. 27 и в блок 4А, гр. София, р-н. Овча купел, ул. „Букет“ № 80, на апартаменти № 36 и № 57 от жилищния фонд на ВСС, в размер на 4 199, 06  лева.

7.2. ИЗПРАЩА решението по т. 7 от настоящия протокол на Комисия „Бюджет и финанси“ към ПВСС, за действия по компетентност.

ІІ. Управление на собствеността

8. ОТНОСНО: Образувана преписка в МРРБ по повод постъпило искане от кмета на община Етрополе.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОДОБРЯВА проект на писмо, ведно със становище до г-жа Деница Николова – заместник.министър на регионалното развитие и благоустройството относно недвижим имот, находящ се в гр. Етрополе, бул. „Руски“ № 88, с направените изменения.

Допълнителни точки, включени за разглеждане
в заседание на Комисия „Управление на собствеността”

9. ОТНОСНО: Проучване на възможностите за надстрояване на обект, находящ се в гр. София, бул. „Александър Стамболийски“ № 82.

След проведеното обсъждане, Комисия „Управление на собствеността“ към Пленума на Висшия съдебен съвет прие следното

Р Е Ш Е Н И Е :

9.1. ВЪЗЛАГА на определените отговорници за обект: „Проектиране, основен ремонт и преустройство на част от имот - публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт - съд и прокуратура“, да проучат възможностите за надстрояване на сградата, като предприемат съответните действията пред компетентните органи във връзка с уточняване на техническите характеристики на имота с оглед надстрояването да докладват на двете комисии на следващо заседание.

След проведеното обсъждане, Комисия „Бюджет и финанси” към Пленума на Висшия съдебен съвет прие следното

Р Е Ш Е Н И Е :

9.2. ВЪЗЛАГА на определените отговорници за обект: „Проектиране, основен ремонт и преустройство на част от имот - публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт - съд и прокуратура“, да проучат възможностите за надстрояване на сградата, като предприемат съответните действията пред компетентните органи във връзка с уточняване на техническите характеристики на имота с оглед надстрояването да докладват на двете комисии на следващо заседание.

ПРЕДСЕДАТЕЛ НА КОМИСИЯ                      ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА”     „БЮДЖЕТ И ФИНАНСИ”
КЪМ ПЛЕНУМА НА ВСС: /п/                          КЪМ ПЛЕНУМА НА ВСС: /п/
                    ЕВГЕНИ ДИКОВ                                     БОЯН МАГДАЛИНЧЕВ
                                                                                 /по отношение на т. 3 и т. 9/